(1915) Luxurie es eene vule sonde ; Si comt uut enen vulen ghewiele , Si ontsuvert die edele ziele ; Niet die ziele oec allene , Mer den lichame alghemene Quetst si ende onsuvert en faliert Van hem diese vele hanteert .Si rijst met enen stinckenden brande ; Tende van hare es eenre hande Bitterheit in die inaderen ; Al twasdom dat si vergaderen Moghen oec of hitte van naturen , Dat doet begherte der luxuren Hem uutgheven , ende meer nochtan Dans nature verdraghen can , Ende maect aderen , been ende senen Soe ydel , soe droghe , dat si en ghenen Wasdom noch cracht mach hebben te deghen , Als si billecs soude pleghen .Hier om wort die menscheit cranc , 1034 B .